Resumaziun dal text: Brunnen SZ, perscrutaziun  da las palissadas en il  Lai dals quatter chantuns, 1996

Da Jakob Obrecht  / translaziun Lia Rumantscha

Dapi onns vegni speculà davart l’origin e la muntada da duas gruppas da pals en colonna en il Lai dals quatter chantuns avant Brunnen. La mesiraziun da 1996 sco era l’analisa dendrocronologica da 40 pals en tut demussa che la palissada è vegnida construida en omadus lieus en duas etappas. La palissada «Fischzucht» en prolungaziun cun il mir da dustanza para dad esser stada ina part dal sistem da defensiun. Las parts pli veglias derivan dal temp enturn 1300, entant che la cumplettaziun sto esser ina reparatura e datescha dals 1450. Las duas gruppas da pals en furma da mez rudè davant il «Waldstätterhof » paran dad esser stadas plitost in cuntschet dal port. Singuls pals inclinads enavant vers l’aua averta laschan supponer er en quest cas in caracter defensiv dal sistem. La palissada externa è vegnida construida enturn 1400 e l’interna deriva dal temp enturn 1425.